Polisieman, omstander tydens kaping geskietArgieffoto: SAPD ŉ Motoris en ŉ polisiebeampte is Donderdag geskiet toe ŉ gewapende bende ŉ vragmotor, wat sigarette vervoer het, naby Randfontein in Gauteng gekaap het. “Die twee is getref tydens ŉ skietery tussen die polisie en die bende van ongeveer 12 mans,” het lt.kol. Lungelo Dlamini, woordvoerder van die polisie, gesê. Die voorval het omstreeks 06:00 op die R28 tussen Sebokeng en Randfontein plaasgevind, nadat die polisie inligting oor die beplande kaping ontvang het. Polisiebeamptes het drie voertuie langs die pad parkeer sien staan en die insittendes het op hulle losgebrand. Die vragmotor is in ŉ nabygeleë veld opgespoor waar die kapers die sigarette op ŉ bakkie gelaai het. Die motoris en beseerde polisiebeampte is na ŉ hospitaal geneem. Die polisie is op soek na verdagtes wat met ŉ BMW, ŉ Kia-bakkie en ŉ Moran-sportnutsvoertuig gery het.